**HLASOVACIE PREUKAZY**

Volič bude môcť v prezidentských voľbách hlasovať vo volebnej miestnosti kdekoľvek na Slovensku. Musí však mať so sebou hlasovací preukaz. **Obce začnú vydávať hlasovacie preukazy najskôr od 7. februára. Požiadať o preukaz sa dá osobne a aj e-mailom.**

Volič môže jednou žiadosťou požiadať o hlasovacie preukazy na obe kolá volieb, musí to však v žiadosti zreteľne uviesť.

***Volič môže požiadať o vydanie hlasovacieho preukazu***

**osobne,**

najneskôr posledný pracovný deň predo dňom konania **volieb (t.j. najneskôr 22. 3. 2024; *pre druhé kolo volieb najneskôr 5. 4. 2024*)** v úradných hodinách obce. Obec vydá hlasovací preukaz bezodkladne.

**v listinnej podobe**tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t.j. najneskôr 4. 3. 2024; *pre druhé kolo volieb najneskôr 14. 3. 2024*),

**elektronicky**tak,

aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb **(t.j. najneskôr 4. 3. 2024;*pre druhé kolo volieb najneskôr 14. 3. 2024*).** Obec na tieto účely zverejňuje na svojom webovom sídle elektronickú (e-mailovú) adresu na doručovanie žiadostí. Ak obec nemá webové sídlo, zverejní elektronickú adresu na doručovanie žiadosti na úradnej tabuli obce.

***Žiadosť musí obsahovať tieto údaje o voličovi***

• meno a priezvisko,

• rodné číslo,

• štátnu príslušnosť,

• adresu trvalého pobytu (obec, ulica, číslo domu),

• adresu, na ktorú obec doručí hlasovací preukaz.

**prostredníctvom osoby splnomocnenej žiadateľom**

možno požiadať o vydanie hlasovacieho preukazu najneskôr v posledný deň predo dňom konania volieb **(t.j. najneskôr 22. 3. 2024;*pre druhé kolo volieb najneskôr 5. 4. 2024*).**

***Žiadosť musí obsahovať tieto údaje o voličovi***

• meno a priezvisko,

• rodné číslo,

• štátnu príslušnosť,

• adresu trvalého pobytu (obec, ulica, číslo domu).

**e-mail:**

[**dana.stastna@novadubnica.sk**](mailto:dana.stastna@novadubnica.sk)

[**pistova@novadubnica.sk**](mailto:pistova@novadubnica.sk)